

**OPĆINA KLOŠTAR IVANIĆ**

Upute za prijavitelje

**DODJELA PROSTORA U VLASNIŠTVU ILI POD UPRAVOM OPĆINE KLOŠTAR IVANIĆ NA KORIŠTENJE UDRUGAMA**

Datum objave natječaja: 01.03.2021.

Rok za dostavu prijava: 31.03.2021.

KLASA: 372-03/21-01/03

URBROJ: 238/14-02-21-3

Kloštar Ivanić, 01.03.2021.Sadržaj

1. OPĆENITO 3

1.1. CILJEVI NATJEČAJA I PROSTOR KOJI SE DODJELJUJE 3

2. FORMALNI UVJETI NATJEČAJA 4

2.1. Prihvatljivi prijavitelji: tko može podnijeti prijavu? 4

2.2. Patnerske udruge s kojima se planira zajednički koristiti dodjeljen prostor 5

2.3. Prihvatljivo korištenje dodijeljene nefinancijske podrške u nekretninama 5

3. KAKO SE PRIJAVITI? 5

3.1. Sadržaj obrasca prijave 7

3.2. Obrasci izjava 7

3.3. Gdje poslati prijavu? 7

3.4.Rok za slanje prijave 7

3.5. Kome se obratiti ukoliko imate pitanja? 8

4. PROCJENA PRIJAVA I DONOŠENJE ODLUKE O DODJELI PROSTORA 8

(A) PREGLED PRIJAVA U ODNOSU NA PROPISANE UVJETE NATJEČAJA 8

(B) OCJENA PRIJAVA KOJE SU ZADOVOLJILE PROPISANE UVJETE NATJEČAJA 8

5. OBAVIJEST O DONESENOJ ODLUCI O DODJELI PROSTORA 9

5.1. Indikativni kalendar natječajnog postupka 10

6. POPIS NATJEČAJNE DOKUMENTACIJE 11

# **1. OPĆENITO**

Udruga je svaki oblik slobodnog i dobrovoljnog udruživanja više fizičkih, odnosno pravnih osoba koje se podvrgavaju pravilima koja uređuju ustroj i djelovanje tog oblika udruživanja bez namjere stjecanja dobiti ili drugih gospodarski procjenjivih koristi.

Općina Kloštar Ivanić je Pravilnikom o financiranju javnih potreba od interesa za opće dobro koje provode udruge na području Općine Kloštar Ivanić (Glasnik Zagrebačke županije br. 40/15) utvrdila je kriterije, mjerila i postupke za dodjelu sredstava iz proračuna Općine Kloštar Ivanić udrugama kao i korištenje tih sredstava od strane udruga, u cilju provedbe aktivnosti od interesa za opće dobro, a kojim aktivnostima se ispunjavaju ciljevi i prioriteti definirani strateškim i planskim dokumentima Općine Kloštar Ivanić. Odredbe ovog Pravilnika na odgovarajući način primjenjuju se i kada se udrugama odobravaju nefinancijske podrške u pravima, pokretninama i nekretninama.

## 1.1. CILJEVI NATJEČAJA I PROSTOR KOJI SE DODJELJUJE

Cilj natječaja je dodijeliti na korištenje na rok od četiri godine prostor udrugama radi provođenja programa i projekata od interesa za Općinu Kloštar Ivanić.

Dodjeljuje se slijedeći prostor:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R.br.** | **Katastarska Općina** | **k.č.br.** | **Ulica i br.** | **Mjesto** | **Površina (m2)** | **Mjesečna naknada za korištenje (kn)** | **Položaj poslovnog prostora** |  |
|  | | | | | | | | |
| 1 | Kloštar Ivanić | 3115 | Trg sv. Ivana 1 | Kloštar Ivanić | 31,16 | 62,32 | 1. kat |  |
|  | | | | | | | | |
| 2 | Kloštar Ivanić | 3115 | Trg sv. Ivana 1 | Kloštar Ivanić | 42,64 | 85,28 | 1. kat |  |
|  | | | | | | | | |
| 3 | Kloštar Ivanić | 3115 | Trg sv. Ivana 1 | Kloštar Ivanić | 42,64 | 85,28 | 1. kat |  |
|  | | | | | | | | |
| 4 | Kloštar Ivanić | 3115 | Trg sv. Ivana 1 | Kloštar Ivanić | 32,00 | 64,00 | 1. kat |  |
|  | | | | | | | | |
| 5 | Kloštar Ivanić | 3115 | Trg sv. Ivana 1 | Kloštar Ivanić | 52,96 | 105,92 | 1. kat |  |
|  | | | | | | | | |
| 6 | Kloštar Ivanić | 3534 | Zagrebačka 25b | Kloštar Ivanić | 264,6 | 529,20 | Prizemlje |  |
|  | | | | | | | | |
| 7 | Kloštar Ivanić | 132 | Lipovec Lonjski 120 B | Kloštar Ivanić | 50,07 | 100,14 | Prizemlje |  |
|  | | | | | | | | |

# **2. FORMALNI UVJETI NATJEČAJA**

## 2.1. Prihvatljivi prijavitelji: tko može podnijeti prijavu?

**Prijavitelji moraju zadovoljiti sljedeće uvjete:**

* su upisane u Registar udruga, odnosno drugi odgovarajući registar i u Registar neprofitnih organizacija,
* su se svojim statutom opredijelile za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom,
* program/projekt, koji prijave na natječaj Općine, bude ocijenjen kao značajan (kvalitetan, inovativan i koristan) za razvoj civilnog društva i zadovoljenje javnih potreba Općine definiranih razvojnim i strateškim dokumentima, odnosno uvjetima svakog pojedinog natječaja,
* su uredno ispunile obveze iz svih prethodno sklopljenih ugovora o financiranju iz proračuna Općine (u suprotnom će svaka prijava novog programa i/ili projekta na natječaj biti odbijena),
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine,
* se protiv korisnika, odnosno osobe ovlaštene za zastupanje udruge i voditelja programa/projekta ne vodi kazneni postupak i nije pravomoćno osuđen za prekršaj određen člankom 48. stavkom 2. alinejom c), odnosno pravomoćno osuđen za posinjenje kaznenog djela određenog člankom 48. stavkom 2. alinejom d) Uredbe ili uvjetima natječaja,
* općim aktom imaju uspostavljen model dobrog financijskog upravljanja i kontrola te način sprečavanja sukoba interesa pri raspolaganju javnim sredstvima,
* imaju prikladan način javnog objavljivanja programskog i financijskog izvješća o radu za proteklu godinu (na mrežnim stranicama udruge ili na drugi prikladan način),
* imaju odgovarajuće organizacijske kapacitete i ljudske resurse za provedbu programa ili projekta, programa javnih potreba,
* uredno predaju sva izvješća Općini i drugim institucijama.

**Pravo prijave na Natječaj nemaju:**

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
2. udruge koje nisu upisane u Registar neprofitnih organizacija;
3. udruge koje su nenamjenski trošile prethodno dodijeljena sredstva iz javnih izvora;
4. udruge koje su u stečaju;
5. udruge koje nisu ispunile obveze vezane uz plaćanje doprinosa ili poreza;
6. udruge čiji je jedan od osnivača politička stranka.
7. udruge koje se financiraju temeljem posebnih propisa ili se u cijelosti financiraju iz drugih pravnih osoba

## 2.2. Patnerske udruge s kojima se planira zajednički koristiti dodjeljen prostor

Prijavitelj može se prijaviti za zajedničko korištenje prostora s partnerskim udrugama.

Partneri moraju zadovoljiti sve uvjete prihvatljivosti koji vrijede za prijavitelja navedeni pod točkom 2.1.

Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu **Izjavu o partnerstvu**.

Općina Kloštar Ivanić sklapa ugovor s podnositeljem projekta.

## 2.3. Prihvatljivo korištenje dodijeljene nefinancijske podrške u nekretninama

Dodijeljena nekretnina može se koristiti isključivo za provedbu programa za koji je dodijeljena što podrazumijeva rad i boravak članova, zaposlenika, volontera i korisnika prijavitelja u prostoru.

Prijavitelj može unijeti u prostor sredstva nužna za rad, postaviti sandučić za poštu, vlastite natpise i slične identifikacijske oznake koje ne utječu bitno na vanjski izgled nekretnine.

Preinake dodijeljene nekretnine, bez suglasnosti Općine Kloštar Ivanić, nenamjensko korištenje ili ustupanje drugome na korištenje nisu prihvatljivi.

# **3. KAKO SE PRIJAVITI?**

Prijave se dostavljaju isključivo na propisanim obrascima, koji su dio natječajne dokumentacije i dostupni na web-stranici Općine Kloštar Ivanić, [www.klostar-ivanic.hr](http://www.klostar-ivanic.hr)

Prijave se dostavljaju u papirnatom obliku. Prijavu i obrasce potrebno je popuniti na računalu. Rukom popunjeni obrasci neće biti uzeti u obzir u razmatranje.

Prijave koje nisu dostavljene u papirnatom obliku na propisanim obrascima, u propisanom roku, popunjene na računalu, koje nisu potpisane i ovjerene, nepotpune prijave i prijave koje ne sadrže obvezne priloge, smatrat će se nevažećima te se neće razmatrati.

Prijava se smatra potpunom ukoliko sadrži sve obvezne prijavne obrasce i obvezne priloge kako se traži u ovom natječaju:

1. **Obvezni prijavni obrasci**
2. Popunjen, potpisan i pečatom prijavitelja ovjeren Obrazac prijave na javni natječaj,
3. Popunjen, potpisan i pečatom prijavitelja ovjeren Obrazac izjave o partnerstvu, ukoliko se program provodi u partnerstvu.
4. **Obvezni prilozi:**
5. dokaz da je prijavitelj/partner upisan u Registar udruga odnosno drugi odgovarajući registar (preslika iz odgovarajućeg registra),
6. dokaz da je prijavitelj/partner upisan u Registar neprofitnih organizacija (preslika iz registra),
7. dokaz da se prijavitelj/partner svojim statutom opredijelio za obavljanje aktivnosti kojima se promiču uvjerenja i ciljevi koji nisu u suprotnosti s Ustavom i zakonom (preslika statuta),
8. dokaz da je prijavitelj/partner uredno ispunio obveze iz svih prethodno sklopljenih ugovora o financiranju iz proračuna Općine i drugih javnih izvora, da nema dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu, proračunu Općine i da redovno predaju izvješća Općini i drugim institucijama (obrazac izjave)
9. dokaz da se protiv Udruge, odnosno osobe ovlaštene za zastupanje ne vodi kazneni postupak i nije pravomoćno osuđen za prekršaj ili počinjenje kaznenog djela određenih člankom 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (obrazac izjave),
10. dokaz o broju članova i volontera udruge (obrazac izjave),
11. dokaz o broju korisnika s kojima udruga radi (obrazac izjave),
12. dokaz o ostvarenim financijskim potporama za projekte /programe (preslika ugovora);
13. dokaz o ostvarenim priznanjima, nagradama i sl. ukoliko ih je prijavitelj ostvario;
14. dokaz o održanim javnim događanjima u proteklih 12 mjeseci;
15. dokaz o prethodnom urednom korištenju općinskog prostora ukoliko je prijavitelj prethodno koristio općinski prostor (obrazac izjave);
16. dokaz o prethodnom ulaganju u prostor ukoliko je prijavitelj prethodno ulagao u općinski prostor;
17. Jamstvo za uredno plaćanje obveza nastalih korištenjem prostora iznosi 5.000,00 kuna. Jamstvo se predaje u obliku bjanko zadužnice potvrđenu od strane javnog bilježnika. Bjanko zadužnica se ne smije bušiti radi uvezivanja nego se stavlja u posebnu omotnicu/fasciklu koja se uvezuje.

Kako bi se izbjegli nepotrebni troškovi prilikom prijave na natječaj, Jedinstveni upravni odjel će prije potpisa ugovora tražiti dodatnu dokumentaciju isključivo od onih prijavitelja koju su ušli na privremenu listu za dodjelu prostora. Konkretno, prije potpisa ugovora, udruga će morati priložiti dokaze da se protiv odgovorne osobe u udruzi i voditelja projekta ili programa ne vodi kazneni postupak (uvjerenje nadležnog suda) te da udruga ima podmirene sve doprinose i plaćen porez (potvrda porezne uprave) te dostaviti Jamstvo za uredno plaćanje obveza nastalih korištenjem prostora .

Provjeru dodatne dokumentacije vrši Jedinstveni upravni odjel.

Ukoliko prijavitelj ne dostavi traženu dokumentaciju u roku od 5 dana od dana dostave obavijesti o potrebi dostave dodatne dokumentacije, njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

Općina Kloštar Ivanić može prema potrebi zatražiti i drugu **dodatnu** dokumentaciju od značaja za prijavu programa/projekta.

## 3.1. Sadržaj obrasca prijave

Obrazac prijave dio je obvezne natječajne dokumentacije. Ispunjava se na hrvatskom jeziku i sadrži podatke o prijavitelju, partnerima (ukoliko je primjenjivo) te sadržaju programa koji se prijavljuje.

Obrasci u kojima nedostaju podaci vezani uz sadržaj programa/projekta neće biti uzeti u razmatranje.

Ukoliko opisni obrazac sadrži gore navedene nedostatke, prijava će se smatrati nevažećom.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

## 3.2. Obrasci izjava

Obrasci izjava nalaze se u prilogu i potpisuje ih osoba ovlaštena za zastupanje i ovjerava se pečatom ovlaštene osobe za zastupanje prijavitelja.

## 3.3. Gdje poslati prijavu?

Obvezne obrasce i propisanu dokumentaciju potrebno je poslati u papirnatom obliku. Prijava sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom organizacije.

Izvornik prijave se šalje preporučeno poštom, kurirom ili osobno (predaja u urudžbenom uredu).

Prijave se šalju na sljedeću adresu:

OPĆINA KLOŠTAR IVANIĆ

ŠKOLSKA 22, 10312 Kloštar Ivanić

„za dodjelu prostora udrugama“

“Ne otvarati prije sastanka Povjerenstva za otvaranje prijava i provjeru ispunjavanja propisanih uvjeta natječaja“

## 3.4.Rok za slanje prijave

Rok za prijavu na natječaj je **31.3.2021. godine**. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj. U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prijama pošiljke.

Sve prijave poslane izvan roka neće biti uzete u razmatranje.

## 3.5. Kome se obratiti ukoliko imate pitanja?

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: mateja.pokas@klostar-ivanic.hr, i to najkasnije 10 dana prije isteka natječaja.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili, a najkasnije 7 dana prije isteka natječaja.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera.

# **4. PROCJENA PRIJAVA I DONOŠENJE ODLUKE O DODJELI PROSTORA**

Sve pristigle i zaprimljene prijave proći će kroz sljedeću proceduru:

## (A) PREGLED PRIJAVA U ODNOSU NA PROPISANE UVJETE NATJEČAJA

Povjerenstvo za otvaranje prijava i provjeru ispunjavanja propisanih uvjeta natječaja sastoji se od tri člana i osniva ga općinski načelnik odlukom.

Navedeno povjerenstvo obavlja utvrđuje sljedeće:

1. je li prijava dostavljena na pravi natječaj i u zadanom roku,
2. jesu li dostavljeni, potpisani i ovjereni svi obvezni obrasci,
3. je li dostavljena sva obvezna popratna dokumentacija,
4. jesu li prijavitelj i partnerske organizacije (ako je primjenjivo) prihvatljivi, sukladno uputama za prijavitelje,
5. provjerava ispunjavanje drugih propisanih uvjeta natječaja.

Nakon provjere svih pristiglih i zaprimljenih prijava u odnosu na propisane uvjete natječaja, Povjerenstvo za otvaranje prijava i provjeru ispunjavanja propisanih uvjeta natječaja izrađuje popis svih prijavitelja koji su zadovoljili propisane uvjete, čije se prijave stoga upućuju na stručno ocjenjivanje.

## (B) OCJENA PRIJAVA KOJE SU ZADOVOLJILE PROPISANE UVJETE NATJEČAJA

Povjerenstvo za ocjenjivanje prijava je nezavisno stručno ocjenjivačko tijelo kojega osniva te njegove članove imenuje općinski načelnik iz redova predstavnika općine, predstavnika organizacija civilnog društva, predstavnika znanstvenih i stručnih institucija i nezavisnih stručnjaka za područja obuhvaćena prioritetnim područjima natječaja.

Zadaće Povjerenstva za ocjenjivanje prijava su:

1. ocjenjivanje prijava koje su ispunile propisane (administrativne) uvjete natječaja, sukladno kriterijima koji su propisani Uputama za prijavitelje, koristeći obrazac za ocjenjivanje kvalitete prijava kojeg je odredio općinski načelnik,
2. izrada prijedloga za odobravanje nefinancijske podrške odnosno za dodjelu prostora.

Temeljem provedene administarstivne provjere prijavljenih programa/projekata (u odnosu na propisane uvjete natječaja) i ocjene kvalitete prijava koje su zadovoljile propisane uvjete natječaja, Povjerenstvo za ocjenjivanje prijava će sastaviti Prijedlog Odluke o dodjeli prostora, prema bodovima koje su postigli u procesu procjene. Odluku o dodjeli prostora donosi općinski načelnik.

# **5. OBAVIJEST O DONESENOJ ODLUCI O DODJELI PROSTORA**

Svi prijavitelji biti će obaviješteni o donesenoj Odluci o dodjeli prostora u sklopu natječaja, te o razlozima odbijanja prijave.

Na odluku o dodjeli prostora, nezadovoljni prijavitelji imaju pravo prigovora u roku osam dana od dana primitka obavijesti. O prigovoru odlučuje općinski načelnik u roku od osam dana od dana primitka prigovora.

Postupak dodjele prostora udrugama je akt poslovanja i ne vodi se kao upravni postupak te se na postupak prigovora ne primjenjuju odredbe o žalbi kao pravnom lijeku u upravnom postupku.

## 5.1. Indikativni kalendar natječajnog postupka

|  |  |
| --- | --- |
| **Faze natječajnog postupka** | **Datum** |
| **Objava natječaja** | 1.3.2021. |
| **Rok za slanje prijava** | 31.3.2021. |
| **Rok za slanje pitanja vezanih uz natječaj** | 21.3.2021. |
| **Rok za upućivanje odgovora na pitanja vezana uz natječaj** | 24.3.2021. |
| **Rok za provjeru propisanih uvjeta natječaja** | 7.4.2021. |
| **Rok za slanje obavijesti o zadovoljavanju propisanih uvjeta Natječaja** | 15.4.2021. |
| **Rok za procjenu prijava koje su zadovoljile propisane uvjete Natječaja** | 23.4.2021. |
| **Rok za donošenje odluke o dodjeli prostora** | 5.5.2021. |
| **Rok za slanje obavijesti prijaviteljima** | 7.5.2021. |
| **Rok za ugovaranje** | 14.5.2021. |

Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na sljedećoj web stranici: ([www.klostar-ivanic.hr](http://www.klostar-ivanic.hr))

**6. POPIS NATJEČAJNE DOKUMENTACIJE**

1. Pravilnik o financiranju javnih potreba od interesa za opće dobro koje provode udruge na području Općine Kloštar Ivanić (Glasnik Zagrebačke županije br. 40/15)

* ( <http://www.zagrebacka-zupanija.hr/media/filer_public/66/69/666937bf-091f-46d7-acae-f953ba421768/za_tisak_-_glasnik_40-2015.pdf> ) ,

1. Javni natječaj za dodjelu prostora udrugama radi provođenja programa i projekata od interesa za Općinu Kloštar Ivanić,
2. Upute za prijavitelje,
3. Obrazac prijave na javni natječaj,
4. Obrazac Izjave o ispunjenim obavezama,
5. Obrazac izjave o nekažnjavanju,
6. Obrazac izjave o partnerstvu,
7. Izjava o broju članova i volontera udruge,
8. Izjava o broju korisnika s kojima udruga radi,
9. Izjava o prethodnom urednom korištenju općinskog prostora,
10. Obrazac za provjeru ispunjavanja propisanih (formalnih) uvjeta javnog natječaja,
11. Obrazac za ocjenu kvalitete/vrijednosti,
12. Obrazac ugovora o financiranju programa ili projekta.

Pojedine informacije i natječajni uvjeti u uputama za prijavitelje mogu se ispravljati, mijenjati i dopunjavati najkasnije osam dana prije isteka roka za podnošenje prijava, a sve promjene moraju biti objavljenje na isti način i na istom mjestu kao i osnovni dokument. Izmjene pojedinih uvjeta ne mogu biti na štetu prijavitelja koji su već podnijeli urednu prijavu do dana objave ispravka, izmjene ili dopune i tim prijaviteljima mora biti dana mogućnost da svoju prijavu po potrebi i u primjerenom roku dopune i/ili izmijene.